CELEX: 52021DP0119
Language: sl
Date: 2021-04-27 00:00:00
Title: Sklep Evropskega parlamenta z dne 27. aprila 2021 o zahtevi za odvzem imunitete Joanisu Lagosu (Ioannis Lagos) (2020/2219(IMM))

15.12.2021   
            
            
               SL
            
            
               Uradni list Evropske unije
            
            
               C 506/125
            
         
      P9_TA(2021)0119
      Zahteva za odvzem imunitete Joanisu Lagosu (Ioannis Lagos)
      Sklep Evropskega parlamenta z dne 27. aprila 2021 o zahtevi za odvzem imunitete Joanisu Lagosu (Ioannis Lagos) (2020/2219(IMM))
      (2021/C 506/21)
      
         Evropski parlament,
      
                  —
               
               
                  ob upoštevanju zahteve za odvzem imunitete Joanisu Lagosu (Ioannis Lagos), ki jo je 2. oktobra 2020 posredoval državni tožilec vrhovnega sodišča v Grčiji v povezavi z morebitno kazensko obtožbo tožilca prvostopenjskega sodišča v Atenah (zadeva: ABM PB2020/65) in ki je bila razglašena na plenarnem zasedanju 19. oktobra 2020,
               
            
                  —
               
               
                  po zagovoru Joanisa Lagosa v skladu s členom 9(6) Poslovnika,
               
            
                  —
               
               
                  ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
               
            
                  —
               
               
                  ob upoštevanju sodb Sodišča Evropske unije z dne 21. oktobra 2008, 19. marca 2010, 6. septembra 2011, 17. januarja 2013 in 19. decembra 2019 (1),
               
            
                  —
               
               
                  ob upoštevanju člena 5(2), člena 6(1) in člena 9 Poslovnika,
               
            
                  —
               
               
                  ob upoštevanju poročila Odbora za pravne zadeve (A9-0135/2021),
               
            
                  A.
               
               
                  ker je državni tožilec vrhovnega sodišča v Grčiji vložil zahtevo za odvzem poslanske imunitete Joanisu Lagosu zaradi nekaterih njegovih dejanj med govorom v Evropskem parlamentu 29. januarja 2020;
               
            
                  B.
               
               
                  ker je bil Joanis Lagos obdolžen domnevne skrunitve nacionalnega simbola Turčije med plenarno razpravo 29. januarja 2020 o migracijskih razmerah na grško-turški meji in skupnem odzivu EU nanje;
               
            
                  C.
               
               
                  ker je skrunitev nacionalnega simbola kaznivo dejanje, določeno v členu 1(1) zakona 927/1979, kot je bil prenesen z zakonom 4285/2014, in členu 155 skupaj s členi 1, 12, 14, 26, 27, 51, 53, 57 in 79 grškega kazenskega zakonika;
               
            
                  D.
               
               
                  ker parlamentarna imuniteta ni osebni privilegij poslanca, temveč je jamstvo neodvisnosti Parlamenta kot celote in njegovih poslancev;
               
            
                  E.
               
               
                  ker Parlamenta ni mogoče enačiti s sodiščem in ker poslanec v zvezi s postopkom za odvzem imunitete ne sme biti obravnavan kot „obdolženec“ (2);
               
            
                  F.
               
               
                  ker se v skladu s členom 8 Protokola št. 7 o privilegijih in imunitetah Evropske unije zoper člana Evropskega parlamenta ne sme začeti preiskava, ne sme biti priprt niti se zoper njega ne sme začeti sodni postopek zaradi mnenja ali glasu, ki ga je izrekel pri opravljanju svojih dolžnosti;
               
            
                  G.
               
               
                  ker je Joanis Lagos dejanja izvedel med plenarnim zasedanjem Evropskega parlamenta in v prostoru zasedanja pri opravljanju svojih nalog kot poslanec Evropskega parlamenta;
               
            
                  H.
               
               
                  ker je Joanis Lagos dejanja torej izvedel v okviru opravljanja svoje funkcije poslanca Evropskega parlamenta;
               
            
               
                  1.
               
               
                  sklene, da se Joanisu Lagosu imuniteta ne odvzame;
               
            
               
                  2.
               
               
                  naroči svojemu predsedniku, naj ta sklep in poročilo pristojnega odbora nemudoma posreduje pristojnemu organu Helenske republike in Joanisu Lagosu.
               
            
         (1)  Sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23; Sodba Sodišča z dne 19. decembra 2019 v zadevi Junqueras Vies, C-502/19, ECLI:EU:C:2019:1115.
      
         (2)  Sodba Splošnega sodišča z dne 30. aprila 2019 v zadevi Briois proti Parlamentu, T-214/18, ECLI:EU:T:2019:266.